/* KOM/97/0587 lopull. - SYN 97/0310 */ Ehdotus neuvoston päätökseksi Euroopan yhteisön viidennen puiteohjelman (1998-2002) täytäntöönpanosta yritysten, tutkimuskeskusten ja korkeakoulujen osallistumista sekä tutkimustulosten levittämistä koskevien sääntöjen osalta



Virallinen lehti nro C 040 , 07/02/1998 s. 0014



Ehdotus neuvoston päätökseksi Euroopan yhteisön viidennen puiteohjelman (1998-2002) täytäntöönpanosta yritysten, tutkimuskeskusten ja korkeakoulujen osallistumista sekä tutkimustulosten levittämistä koskevien sääntöjen osalta (98/C 40/08) (ETA:n kannalta merkityksellinen teksti) KOM(97) 587 lopull./2 - 97/0309(SYN) (Komission esittämä 16 päivänä joulukuuta 1997) (Kumoaa ja korvaa EYVL C 3:ssa 7 päivänä tammikuuta 1998 julkaistun tekstin.) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 j artiklan sekä 130 o artiklan toisen kohdan ja, ottaa huomioon komission ehdotuksen, ottaa huomioon talous- ja sosiaalikomitean lausunnon, noudattaa perustamissopimuksen 189 c artiklassa tarkoitettua menettelyä yhteistyössä Euroopan parlamentin kanssa, sekä katsoo, että tutkimusta, teknologista kehittämistä ja esittelyä koskeva Euroopan yhteisön viides puiteohjelma (1998-2002) on hyväksytty . . . . . . tehdyllä Euroopan parlamentin ja neuvoston päätöksellä N:o . ./. . ./EY; päätöksen liitteessä IV esitettyjä yhteisön rahoitusosuutta koskevia yksityiskohtaisia sääntöjä on täydennettävä muilla perustamissopimuksen 130 j artiklan 130 o artiklan toisen kohdan mukaisesti annettavilla säännöksillä, uusien säännösten olisi muodostettava kaikenkattavat, johdonmukaiset ja avoimet puitteet, jotta erityisohjelmat, joilla viides puiteohjelma pannaan täytäntöön, voidaan toteuttaa yhdenmukaisella tavalla, yritysten, tutkimuskeskusten ja korkeakoulujen osallistumista koskevissa säännöissä on otettava huomioon epäsuoran tutkimuksen ja teknologisen kehittämisen mukaan lukien esittelyn, jäljempänä "TTK", toimen luonne; kyseiset säännöt vaihtelevat sen mukaan, onko osallistuja jäsenvaltiosta, assosioituneesta valtiosta tai kolmannesta maasta ja mikä on tämän oikeudellinen asema, viidennen puiteohjelman mukaisesti kolmansien maiden oikeussubjektien osallistumisen on oltava mahdollista erityisesti kansainvälisten sopimusten perusteella; yhteisön kanssa erityisesti perustamissopimuksen 130 m artiklan perusteella tehtyjen sopimusten täytäntöönpanossa on kuitenkin noudatettava vastavuoroisuutta ja kunnioitettava henkistä ja teollista omaisuutta; tämän perusteella yhteisön oikeussubjekteilla on oltava todelliset mahdollisuudet osallistua asianomaisen kolmannen maan tutkimusohjelmiin, pienten ja keskisuurten yritysten ollessa kyseessä on erityisesti korostettava sellaista epäsuoraa TTK-toimintaa, jolla pyritään edistämään kyseisten yritysten osallistumista, edellyttäen, että ne pystyvät myötävaikuttamaan työpaikkojen luomiseen ja säilyttämiseen sekä innovatiiviseen toimintaan; tutkimuksen osalta ja neljännen puiteohjelman lähestymistavan on syytä ottaa huomioon komission 3 päivänä huhtikuuta 1996 antamassa suosituksessa 96/280/EY (1) esitetyn määritelmän mukaisten pienten ja keskisuurten yritysten lisäksi yritykset, jotka työllistävät 250-499 henkilöä niiden työllistävän vaikutuksen takia, yhteinen tutkimuskeskus, jäljempänä "YTK", osallistuu epäsuoraan TTK-toimintaan samoin perustein kuin jäsenvaltioon tai assosioituneeseen valtioon sijoittautuneet oikeussubjektit, yhteisön rahoitus olisi maksettava osallistujille myönnettävän epäsuoran TTK-toimen tukikelpoisten kustannusten perusteella, mikä ei estä soveltamasta muita, tätä tarkoituksenmukaisempia menetelmiä, toiminnassa on noudatettava yhteiskunnassa vallitsevia perusperiaatteita, erityisesti eettisiä periaatteita, joiden noudattamisen olisi syytä sisältyä epäsuoraa TTK-toimintaa koskevien ehdotusten valintaperusteisiin, tutkimustulosten levittämistä koskevilla säännöillä on turvattava niiden oikeuksien suojelu, jotka liittyvät tietämyksen saamiseen ja hyödyntämiseen, säännöissä otetaan huomioon yhteisön edut sekä sopimuspuolten oikeutetut edut sen jälkeen, kun niiden epäsuoraa TTK-tointa koskevat ehdotukset on valittu, epäsuoran TTK-toiminnan osalta sääntöjä sovitetaan yleensä yhteisön rahoitusosuuden määrän tai sen mukaan, kuinka lähellä markkinoita TTK-toiminta tapahtuu, epäsuoran TTK-toiminnan tuloksena saatavan tietämyksen omistusoikeus määräytyy yleensä yhteisön rahoitusosuuden perusteella, epäsuoraan TTK-toimintaan liittyvää tietämystä on hyödynnettävä tai ainakin levitettävä, yksinoikeussopimukset voivat olla tarpeen tietämyksen käytön helpottamiseksi; sopimuksissa on noudatettava asiassa sovellettavia kilpailusääntöjä, tietyissä epäsuorissa TTK-toimissa sopimuspuolten on laadittava teknologian käyttöönottosuunnitelma, jotta komissio voisi seurata tietämyksen hyödyntämistä ja levittämistä, TTK-toimintaa täytäntöönpantaessa on noudatettava moitteettoman varainhoidon periaatteita, erityisohjelmissa voidaan täsmentää tai täydentää yritysten, tutkimuskeskusten ja korkeakoulujen osallistumista sekä tutkimustulosten levittämistä koskevia sääntöjä niiltä osin, kuin on tarpeen kyseisten ohjelmien tavoitteiden saavuttamiseksi, ja johdonmukaisuuden varmistamiseksi toisaalta viidennen puiteohjelman perusteella toteutettavan toiminnan ja toisaalta tutkimus- ja koulutustoimintaa koskevasta Euroopan atomienergiayhteisön (Euratom) viidennestä puiteohjelmasta (1998-2002) . . . . . . tehdyn neuvoston päätöksen . ./. . ./Euratom täytäntöönpanemiseksi toteutettavan toiminnan välillä, tämä päätös sekä yritysten, tutkimuskeskusten ja korkeakoulujen osallistumista koskevista säännöistä neuvoston päätös olisi tehtävä samanaikaisesti ja samaksi ajanjaksoksi, ON PÄÄTTÄNYT SEURAAVAA: I LUKU: YLEISET SÄÄNNÖKSET 1 artikla Määritelmät Tässä päätöksessä tarkoitetaan: a) "TTK-toiminnalla" tutkimusta ja teknologista kehittämistä koskevaa toimintaa mukaan lukien esittely sellaisena, kuin se on yksilöity viidennen puiteohjelman liitteessä II; b) "epäsuoralla TTK-toiminnalla" yhtä viidennen puiteohjelman liitteessä IV kuvailluista TTK-toiminnan kahdesta vaihtoehtoisesta täytäntöönpanotavasta. Sitä toteuttavat kolmannet yhteisön kanssa tehtyjen sopimusten, ja yhteinen tutkimuskeskus, jäljempänä "YTK", voi osallistua siihen 7 artiklassa mainituilla edellytyksillä; c) "suoralla TTK-toiminnalla" yhtä viidennen puiteohjelman liitteessä IV kuvailluista TTK-toiminnan kahdesta vaihtoehtoisesta täytäntöönpanotavasta. Sitä toteuttaa YTK; d) "assosioituneella valtiolla" valtiota, joka on osapuolena kansainvälisessä sopimuksessa, joka on tehty yhteisön kanssa erityisesti perustamissopimuksen 130 m artiklan perusteella ja jonka mukaisesti kyseinen sopimuspuoli osallistuu viidennen puiteohjelman rahoitukseen. Mainittu sopimus koskee tutkimuksen, teknologisen kehittämisen ja esittelyn alan yhteistyötä; e) "kolmannella maalla" valtiota, joka ei ole jäsenvaltio eikä assosioitunut valtio; f) "oikeussubjektilla" - luonnollista henkilöä tai - oikeushenkilöä edellyttäen, että se on perustettu yhteisön lainsäädännön tai asiassa sovellettavan kansallisen oikeuden mukaisesti ja että sillä on joko oikeustoimikelpoisuus tai sillä voi olla omissa nimissään kaikenlaisia oikeuksia ja velvollisuuksia ja että se voi tehdä sopimuksia ja esiintyä oikeudenkäynnissä asianosaisena; g) "kansainvälisellä järjestöllä" yhteisöä lukuun ottamatta valtioiden välisiä yhteenliittymiä, jotka perustuvat sopimukseen tai vastaavaan asiakirjaan, joilla on yhteisiä elimiä ja joilla on osapuolina olevien valtioiden asemasta erillinen oikeushenkilöllisyys; h) "potentiaalisella TTK-käyttäjällä" oikeussubjektia, kansainvälistä järjestöä tai YTK:ta, joka tieteellisten, teknologisten, taloudellisten tai yhteiskunnallisten tarpeidensa ja asemansa takia pystyy omalla erityispanoksellaan hyödyntämään epäsuoran TTK-toiminnan tuloksen saatavaa tietämystä tai edistämään sen hyödyntämistä; i) "pienellä ja keskisuurella yrityksellä", jäljempänä "pk-yritys" yritystä: - joka täyttää komission suosituksen 96/280/EY perusteet: i) joka työllistää vähemmän kuin 250 työntekijää, ii) jonka vuosiliikevaihto on enintään 40 miljoonaa ecua tai vuosittaisen taseen loppusumma on enintään 27 miljoonaa ecua, iii) joka täyttää suosituksessa määritellyn perusteen riippumattomuudesta, - yritys, joka työllistää 1-499 henkilöä ja täyttää ensimmäisessä luetelmakohdassa määritellyt suosituksessa olevat muut perusteet viidennen puiteohjelman liitteessä IV määriteltyjen tutkimusyhteistyöhankkeiden ja kartoitusvaiheen palkintojen osalta. j) "tietämyksellä" viidennen puiteohjelman TTK-toimien tuloksia; k) "levittämisellä" tietämyksen jakamista millä tahansa tarkoituksenmukaisella tavalla tarkoituksena edistää tieteen ja tekniikan kehitystä lukuun ottamatta julkaisutoimintaa, joka on seurausta tietämyksen suojaamiseen liittyvistä muodollisuuksista; l) "hyödyntämisellä" tietämyksen suoraa tai epäsuoraa käyttöä tutkimustoiminnassa tai muihin käyttötarkoituksiin; m) "käyttämisellä" tietämyksen käyttöä tuotteen valmistuksessa ja kaupan pitämisessä tai palvelun kehittämisessä ja tarjoamisessa; n) "aikaisemmalla taitotiedolla" ehdottajien hallussa ennen tämän päätöksen 12 artiklassa tarkoitettujen sopimusten tekemistä olevia, epäsuoran TTK-toimen toteutuksessa tarpeellisia tietoja sekä niihin liittyviä oikeuksia. 2 artikla Yhteisön edut Jäljempänä 6, 16, 17, 18 ja 20 artiklassa tarkoitettujen yhteisön etujen arvioinnissa otetaan erityisesti huomioon: a) tavoite vahvistaa yhteisön teollisuuden kansainvälistä kilpailukykyä b) muiden yhteisön politiikkojen tarpeet, joiden tueksi TTK-toimia toteutetaan c) yhteisön ja toisaalta kolmansien maiden tai kansainvälisten järjestöjen välillä mahdollisesti tehdyt tieteellistä ja teknistä yhteistyötä koskevat sopimukset d) tavoite asettaa etusijalle tarkoituksenmukaisella tavalla työpaikkojen säilyttäminen ja luominen yhteisössä. II LUKU: YRITYSTEN, TUTKIMUSKESKUSTEN JA KORKEAKOULUJEN OSALLISTUMISTA KOSKEVAT SÄÄNNÖT 3 artikla Soveltamisala Tässä luvussa vahvistettuja sääntöjä sovelletaan oikeussubjektien ja kansainvälisten järjestöjen osallistumiseen kuin myös YTK:n epäsuoraan TTK-toimintaan. 1 JAKSO: OSALLISTUMISEHDOT 4 artikla Osallistujien määrä epäsuorassa TTK-toiminnassa 1. Epäsuoran TTK-toiminnan toteuttajina on: a) joko vähintään kaksi toisistaan riippumatonta oikeussubjektia, jotka ovat sijoittautuneet eri jäsenvaltioihin tai joista toinen on sijoittautunut jäsenvaltioon ja toinen assosioituneeseen valtioon, b) tai vähintään yksi oikeussubjekti, joka on sijoittautunut jäsenvaltioon tai assosioituneeseen valtioon, ja YTK, c) taikka yksi tai useampi oikeussubjekti, joka on sijoittautunut tai jotka ovat sijoittautuneet johonkin kolmanteen maahan, tai kansainväliset järjestöt, jotka toimivat yhteistyössä tarvittavan vähimmäismäärän kanssa jäsenvaltioon tai assosioituneeseen valtioon sijoittautuneita oikeussubjekteja ja YTK:n kanssa alakohdassa a tai b edellytetyllä tavalla. 2. Milloin epäsuoraa TTK-toimintaa toteuttaa TTK-toiminnan tai epäsuoran TTK-toimen luonteesta johtuen yksi ainoa osallistuja, tämän on oltava: a) jäsenvaltioon, assosioituneeseen valtioon tai kolmanteen maahan sijoittautunut oikeussubjekti b) kansainvälinen järjestö c) YTK. 5 artikla Jäsenvaltioiden ja assosioituneiden valtioiden oikeussubjektien osallistumisehdot 1. Epäsuoraan TTK-toimintaan voi osallistua ja viidennen puiteohjelman rahoitusta saada jäsenvaltioon tai assosioituneeseen valtioon sijoittautunut oikeussubjekti edellyttäen, että a) muun kuin b-e alakohdassa tarkoitetun epäsuoran TTK-toiminnan osalta kyseinen oikeussubjekti - harjoittaa tai aikoo harjoittaa tutkimukseen, teknologiseen kehittämiseen tai esittelyyn liittyvää toimintaa tai - osallistuu tulosten levittämiseen ja hyödyntämiseen erityisohjelmassa "Innovaatiot ja pk-yritysten osallistuminen" tarkoitetulla tavalla taikka - on TTK-tulosten potentiaalinen käyttäjä b) aihekohtaisten verkkojen ja yhtenäisen toiminnan osalta kyseinen oikeussubjekti: - täyttää vähintään yhden a alakohdassa mainituista edellytyksistä tai - tuntee kyseisen tutkimusalan niin hyvin, että pystyy antamaan toteutettavan työn laadulle tuntuvaa lisäarvoa c) kartoitusvaiheen palkintojen osalta kyseinen oikeussubjekti on joko pk-yritys tai poikkeustapauksessa TTK-tulosten potentiaalinen käyttäjä. Viimeksi mainitussa tapauksessa, asianomainen oikeussubjekti ei yleensä voi saada rahoitusta viidennestä puiteohjelmasta; d) tutkimusyhteistyöhankkeiden osalta kyseinen oikeussubjekti on pk-yritys, joka on TTK-tulosten potentiaalinen käyttäjä. e) liitännäistoimenpiteiden osalta oikeussubjektilla on kyseisen epäsuoran TTK-toimen toteuttamiseen tarvittava tekninen asiantuntemus. 2. Kun epäsuoran TTK-toimen kohde mahdollistaa sen, 1 kohdassa tarkoitettujen oikeussubjektien on toteutettava tutkimustyö pääasiallisesti jäsenvaltioiden tai assosioituneiden valtioiden alueella. 6 artikla Kolmansien maiden oikeussubjektien ja kansainvälisten järjestöjen osallistumisehdot 1. Rajoittamatta 2 kohdassa mainittujen edellytysten noudattamista kolmanteen maahan sijoittautunut oikeussubjekti taikka kansainvälinen järjestö voi osallistua epäsuoraan TTK-toimintaan saamatta rahoitusta viidennestä puiteohjelmasta, jos a) sen osallistuminen on yhteisön edun mukaista b) epäsuoraa TTK-tointa koskevaan ehdotukseen osallistuvien määrä on 4 artiklan mukainen ja c) se täyttää 5 artiklan 1 kohdassa mainitut jäsenvaltioiden ja assosioituneiden valtioiden oikeussubjekteja koskevat ehdot. 2. Kolmanteen maahan sijoittautunut oikeussubjekti voi osallistua: a) saamatta rahoitusta viidennestä puiteohjelmasta - erityisohjelmiin, joihin se kolmas maa, johon kyseinen oikeussubjekti on sijoittautunut, voi yhteisön kanssa erityisesti perustamissopimuksen 130 m artiklan perusteella tehdyn kansainvälisen sopimuksen mukaisesti osallistua, noudattaen sopimuksessa sovittuja periaatteita, ehtoja ja rajoituksia, - erityisohjelmiin, joihin se kolmas maa, johon kyseinen oikeussubjekti on sijoittautunut, voi viidennen puiteohjelman mukaisesti osallistua ilman kansainvälistä sopimusta, - muissa kuin toisessa ja kolmannessa luetelmakohdissa mainituissa tapauksissa kaikkiin erityisohjelmiin edellyttäen, että osallistuminen on asianmukaisesti perusteltua, toisin sanoen että se on välttämätöntä koko erityisohjelman tai sen osan täytäntöönpanon kannalta mainitun ohjelman tavoitteiden mukaisesti, b) poikkeuksellisesti saaden rahoitusta viidennestä puiteohjelmasta, jos oikeussubjekti vastaa jotain a alakohdassa mainituista tapauksista ja jos rahoitus on asianmukaisesti perusteltua, toisin sanoen, jos se on välttämätöntä kyseisen epäsuoran TTK-toimen tavoitteiden saavuttamisen kannalta. Tätä alakohtaa ei sovelleta viidennen puiteohjelman liitteessä IV määriteltyihin koulutusapurahoihin. 3. Yhteisön tutkimuksen kansainvälisen aseman vahvistamista koskevaan erityisohjelmaan sisältyvään TTK-toimintaan voi osallistua saaden rahoitusta viidennestä puiteohjelmasta kolmanteen maahan sijoittautunut oikeussubjekti edellyttäen, että kyseinen kolmas maa kuuluu viidennen puiteohjelman piiriin ja oikeussubjekti täyttää 1 kohdassa mainitut edellytykset. 4. Kansainvälinen järjestö voi poikkeuksellisesti saada rahoitusta viidennestä puiteohjelmasta edellyttäen, että a) muussa epäsuorassa TTK-toiminnassa kuin liitännäistoimenpiteissä - rahoitus on asianmukaisesti perusteltua, toisin sanoen välttämätöntä kyseisen epäsuoran TTK-toimen tavoitteiden saavuttamiseksi ja - kansainvälisellä järjestöllä on käytössään tai se on saamassa käyttöönsä suunnitellun tutkimustyön perustaksi tarvittavat rakenteet i) jäsenvaltiossa tai assosioituneessa valtiossa tai ii) kolmannessa maassa edellyttäen, että mainitut rakenteet ovat välttämättömät suunnitellun tutkimustyön toteuttamiseksi; b) liitännäistoimenpiteiden osalta järjestöllä on tarvittava tekninen asiantuntemus, jollaista jäsenvaltioista tai assosioituneista valtioista ei löydy helposti tai lainkaan. 7 artikla YTK:n osallistumisehdot Jollei muuta johdu niistä talousarvioon liittyvistä ja hallinnollisista toimenpiteistä, jotka mahdollistavat YTK:n osallistumisen epäsuoraan TTK-toimintaan, YTK:ta koskevat samat ehdot, oikeudet ja velvoitteet kuin jäsenvaltioon tai assosioituneeseen valtioon sijoittautuneita oikeussubjekteja, jotka osallistuvat epäsuoraan TTK-toimintaan. 8 artikla Voimavaroja koskevat edellytykset 1. Jokaisella oikeussubjektilla, kansainvälisellä järjestöllä sekä YTK:lla on oltava: - jätettäessä epäsuoraa TTK-tointa koskeva ehdotus mahdollisuudet toimen toteuttamiseen tarvittavien voimavarojen käyttöön - sopimusta allekirjoittaessa pääosa toimen toteuttamiseen tarvittavista voimavaroista. 2. Epäsuoran TTK-toimen toteutukseen osallistumista varten tarvittavilla voimavaroilla tarkoitetaan henkilöstöä, infrastruktuureja, rahoitusta ja tarvittaessa aineetonta omaisuutta. 2 JAKSO: MENETTELYT 9 artikla Sovellettavat menettelyt 1. Epäsuorasta TTK-toiminnasta, lukuun ottamatta liitännäistoimenpiteitä, julkaistaan ehdotuspyynnöt Euroopan yhteisöjen virallisessa lehdessä. Niitä voi edeltää tiedotusluonteinen pyyntö kiinnostuksenilmaisemisesta. 2. Tapauksen mukaan liitännäistoimenpiteitä toteutettaessa: - julkaistaan ehdotuspyyntöjä noudattaen 1 kohdassa mainittuja yksityiskohtaisia sääntöjä - noudatetaan julkisten hankintojen menettelyjä, jos epäsuora TTK-toimi muodostuu ostosta tai palvelusta, asiassa sovellettavien säännösten mukaan - laaditaan komissiolle osoitettavia oma-aloitteisia tukihakemuksia, joita voivat jättää oikeussubjektit ja kansainväliset järjestöt - julkaistaan hakuilmoituksia toimenpiteen edellyttäen, että komissio ottaa tasapainoisesti huomioon tutkimusalan eri toimijat, sanotun kuitenkaan rajoittamatta mahdollisuutta menetellä toisin samassa tarkoituksessa, jos kyseessä ovat viidennen puiteohjelman 5 artiklan 2 kohdassa tarkoitetut korkeatasoiset asiantuntijat. 3. Kokeilutoimina toteutettavaan epäsuoraan TTK-toimintaan sovelletaan kyseisen toiminnan kannalta tarkoituksenmukaisia menettelyjä. 10 artikla Valintaperusteet ja menettelytavan tyypin perusteella sovellettavat edellytykset 1. Ehdotuspyynnön johdosta tehdyt epäsuoraa TTK-tointa koskevat ehdotukset sekä kokeilutoimet valitaan 4-8 artiklassa säädettyjen osallistumisehtojen perusteella sekä a, b ja c alakohdan perusteiden nojalla sen mukaan, mikä on epäsuoran TTK-toimen luokka ja TTK-toiminnan luonne: a) viidennen puiteohjelman liitteessä I esitetyt perusteluokat b) asianomaisessa erityisohjelmassa esitetyt lisäperusteet c) seuraavat perusteet: - epäsuoraa TTK-tointa koskevan ehdotuksen innovatiivisuus - tulosten levittämis- tai käyttönäkymät sellaisina, kuin ne on esitetty epäsuoraa TTK-tointa koskevaan ehdotukseen liitetyssä levittämis- ja hyödyntämissuunnitelmassa - keskeisten eettisten periaatteiden noudattaminen. 2. Ne liitännäistoimenpiteitä koskevat ehdotukset, joihin sovelletaan julkisia hankintoja koskevia menettelyjä, arvioidaan asiassa sovellettavien säännösten mukaisesti määriteltyjen valinta- ja myöntämisperusteiden mukaan. 3. Tukihakemukset valitaan seuraavien perusteella: - 4, 5, 6 ja 8 artiklassa esitetyt soveltuvat osallistumisehdot ja - hakemusten soveltuvuus ja hyödyllisyys viidennen puiteohjelman ja/tai asianomaisen erityisohjelman tavoitteiden sekä tieteellisen ja teknologisen sisällön kannalta. 4. Valinta hakuilmoituksen perusteella ehdotuksen tehneiden kesken tehdään komission asiaa koskevassa päätöksessä vahvistettujen perusteiden sekä 4, 5 ja 6 artiklan tilanteeseen sovellettavien osallistumisehtojen perusteella. 3 JAKSO: SOPIMUKSET 11 artikla Yhteisön myöntämä rahoitus ja tukikelpoiset kustannukset 1. Yhteisön myöntämä rahoitus muodostuu epäsuoraan TTK-toimeen liittyvien tukikelpoisten kustannusten korvaamisesta osittain tai kokonaan viidennen puiteohjelman liitteessä IV annettujen säännösten mukaisesti. 2. Epäsuoraan TTK-toimeen liittyvät kustannukset ovat tukikelpoisia edellyttäen, että ne ovat asianomaisen toimen kannalta välttämättömiä ja niistä määrätään sopimuksessa. Kustannukset oikeuttavat korvaukseen, jos ne ovat aiheutuneet toimesta ja ne on viety kirjanpitoon tai verotusta koskeviin asiakirjoihin. 3. Ehdotuspyynnön perusteella tehdyissä sopimuksissa tavanomainen menettely on se, että epäsuoran TTK-toimen tukikelpoiset kustannukset korvataan tositteita vastaan. Yleiskustannukset voidaan laskea joko kiinteästi vahvistetun määrän tai todellisten kustannusten perusteella edellyttäen, että jälkimmäisessä tapauksessa kustannuksia selittävät ja todistavat asiakirjat ovat hyväksyttäviä. Epäsuoraa TTK-tointa koskevaan ehdotukseen osallistuvien pyynnöstä ja yhteisymmärryksessä komission kanssa on mahdollista soveltaa toista menetelmää: a) pienen mittakaavan hankkeissa työn arvioitujen kustannusten perusteella määrättyjä kiinteitä määriä b) muissa tapauksissa sopimuksessa vahvistettujen tavoitteiden saavuttamiseen sidottuja kiinteitä määriä. 4. Viidennen puiteohjelman liitteessä IV esitettyihin tukikelpoisiin lisäkustannuksiin sisältyvät: - ylimääräiset kustannukset, jotka aiheutuvat ainoastaan epäsuoraan TTK-toimeen osallistumisesta - yleisten kustannusten kiinteämääräinen maksuosuus. Viidennen puiteohjelman liitteessä IV tarkoitettujen tutkimusta, teknologista kehittämistä ja esittelyä koskevien hankkeiden ja yhdistelmähankkeiden yhteydessä puhutaan lisäkustannuksista silloin, kun epäsuoraan TTK-toimeen osallistujan käyttämässä kirjanpitojärjestelmässä ei komission mukaan ole mahdollista määrittää riittävän tarkasti epäsuorasta TTK-toimesta aiheutuvien todellisten kustannusten kokonaismäärää. 12 artikla Sopimukset Kaikista epäsuoraa TTK-tointa koskevista ehdotuksista, jotka on valittu jonkin 9 artiklassa mainitun menettelyn mukaisesti, tehdään sopimus. III LUKU: TUTKIMUSTULOSTEN LEVITTÄMISTÄ JA HYÖDYNTÄMISTÄ KOSKEVAT SÄÄNNÖT 13 artikla Soveltamisala Viidennen puiteohjelman erityisohjelmien täytäntöönpanoa koskevia sääntöjä levittämisestä sovellettaessa otetaan huomioon: - yhteisön kanssa erityisesti perustamissopimuksen 130 m artiklan perusteella tehdyt kansainväliset sopimukset - aikaisempi taitotieto rajoittamatta 22 artiklassa säädettyjen soveltamista koskevien yksityiskohtaisten sääntöjen sekä 12 artiklassa tarkoitettujen sopimusten sisältöä. 14 artikla Tutkimustulosten levittämistä ja hyödyntämistä koskevien sääntöjen mukauttaminen Epäsuoran TTK-toiminnan yhteydessä toteutettavan tutkimustyön tuloksena saatavaan tietämykseen liittyvien tutkimustulosten levittämistä ja hyödyntämistä koskevat säännöt suhteutetaan pääsääntöisesti yhteisön rahoitusosuuden määrään. 15 artikla Tietämyksen omistusoikeus 1. Suoran TTK-toiminnan yhteydessä toteutettavan tutkimustyön tuloksena saatava tietämys on yhteisön omaisuutta. 2. Epäsuoran TTK-toiminnan yhteydessä toteutettavasta tutkimustyöstä, jonka kustannuksista yhteisö vastaa kokonaisuudessaan, tuloksena saatava tietämys on yleensä yhteisön omaisuutta. Epäsuoran TTK-toiminnan yhteydessä toteutettavasta tutkimustyöstä, jonka kustannuksista yhteisö ei vastaa kokonaisuudessaan, tuloksena saatava tietämys on yleensä tutkimustyön toteuttaneiden sopimuspuolten ja tapauksesta riippuen yhteisön omaisuutta 7 artiklan mukaisesti. 16 artikla Tietämyksen suojaaminen Teolliseen tai kaupalliseen käyttöön soveltuva tietämys suojataan asianmukaisella tavalla ottaen erityisesti huomioon yhteisön ja muiden sopimuspuolten edut ja noudattaen kaikkia asiassa sovellettavia sääntöjä ja sopimuksia. 17 artikla Tietämyksen hyödyntäminen 1. Yhteisö ja muut sopimuspuolet hyödyntävät yhteisön etujen mukaisesti hallussaan olevaa ja hyödynnettäväksi soveltuvaa tietämystä. 2. Komissio valvoo, että sopimuspuolet hyödyntävät epäsuoran TTK-toiminnan tuloksena saatavaa hyödyntämiskelpoista tietämystä. Jos tämä ei ole mahdollista, sopimuspuolten tai tapauksen mukaan komission itsensä on huolehdittava kyseisen tietämyksen levittämisestä. 18 artikla Tietämyksen luovutus sen hyödyntämistarkoituksessa 1. Suoran TTK-toiminnan yhteydessä toteutettavan tutkimustyön tuloksena saatava tietämys sekä sen käytön kannalta tarpeelliset tiedot voidaan yleensä luovuttaa kiinnostuneiden jäsenvaltioon tai assosioituneeseen valtioon sijoittautuneiden oikeussubjektien käyttöön edellyttäen, että ne sitoutuvat hyödyntämään niitä tai huolehtimaan niiden hyödyntämisestä yhteisön etujen mukaisesti. Luovutukselle voidaan asettaa aiheellisia edellytyksiä erityisesti korvauksen suhteen. Tietämyksen luovutus voi antaa aihetta erityisesti yksinoikeuteen liittyville erityissopimuksille, joissa on noudatettava asiassa sovellettavia kilpailusääntöjä. Tällöin yhteisö ottaa huomioon ne rasitteet ja vaarat, joita luvan saaneelle taholle aiheutuu tietämyksen käyttöön liittyvistä välttämättömistä investoinneista. 2. Sopimuspuolille kuuluva epäsuoran TTK-toiminnan yhteydessä toteutettavan tutkimustyön tuloksena saatava tietämys sekä sen käytön kannalta välttämättömät tiedot luovutetaan: - muiden sopimuspuolten käyttöön edellyttäen, että sopimuspuolten oikeutetut, erityisesti kaupalliset edut suojataan ja - yhteisön käyttöön ei-kaupallisiin tutkimustarkoituksiin liittyvän epäsuoran TTK-toiminnan tai yhteisyritysten tai perustamissopimuksen 130 n artiklan perusteella muodostettujen muiden järjestelmien toteuttaman muun TTK-toiminnan yhteydessä. Kyseiselle luovutukselle voidaan asettaa aiheellisia edellytyksiä. Se voi antaa aihetta erityisesti yksinoikeuteen liittyville erityissopimuksille, joissa on noudatettava asiassa sovellettavia kilpailusääntöjä. Tällöin luvan antaja ottaa huomioon ne rasitteet ja vaarat, joita luvan saajalle aiheutuu tietämyksen käyttöön liittyvistä välttämättömistä investoinneista. Tietämyksen luovutusta hyödyntämistarkoituksessa kolmansien käyttöön koskevien yksityiskohtaisten sääntöjen määrittelyssä otetaan huomioon erityisesti yhteisön edut sekä periaatteessa yhteisön rahoitusosuuden määrä. 19 artikla Tietämyksen levittäminen 1. Komissio vastaa siitä, että suoran TTK-toiminnan yhteydessä toteutettavan tutkimustyön tuloksena saatavaa levitettäväksi soveltuvaa tietämystä levitetään. Tässä yhteydessä otetaan huomioon tarve suojata teollis- ja tekijänoikeudet. 2. Komissio valvoo, että sopimuspuolet levittävät, tai tapauksesta riippuen komissio itse levittää epäsuoran TTK-toiminnan yhteydessä toteutettavan tutkimustyön tuloksena saatavaa levitettäväksi soveltuvaa tietämystä. Tällöin otetaan erityisesti huomioon: - tarve suojata henkisen ja teollisen omaisuuden oikeudet - luottamuksellisuus - sopimuspuolten oikeutetut, erityisesti kaupalliset edut - periaatteessa yhteisön rahoitusosuuden määrä. 20 artikla Teknologian käyttöönottosuunnitelma 1. Epäsuoran TTK-toiminnan yhteydessä toteutettavaan tutkimustyöhön osallistuvien sopimuspuolten on laadittava kyseisen TTK-toiminnan luonteen huomioon ottava teknologian käyttöönottosuunnitelma, jossa esitetään tietämyksen levittämistä ja hyödyntämistä koskevat ehdot. Komissio hyväksyy suunnitelman. 2. Teknologian käyttöönottosuunnitelman on oltava niiden suuntaviivojen mukainen, jotka esitetään levittämistä ja hyödyntämistä koskevassa suunnitelmassa, joka arvioidaan yhdessä komissiolle esitetyn, epäsuoraan TTK-toimintaan osallistumista koskevan alkuperäisen ehdotuksen kanssa. Suunnitelman sisällön arvioinnissa otetaan huomioon yhteisön ja sopimuspuolten edut. 3. Sopimuspuolten on annettava komissiolle tiedoksi teknologian käyttöönottosuunnitelmaan liittyvät jatkotoimenpiteet. Niiden on perusteltava kaikki siihen myöhemmin tehdyt muutokset. IV LUKU: LOPPUSÄÄNNÖKSET 21 artikla Erityisohjelmiin mahdollisesti sisältyvät säännökset Päätöksillä, joilla säädetään viidennen puiteohjelman täytäntöönpanevista erityisohjelmista, voidaan täsmentää tai täydentää yritysten, tutkimuskeskusten ja korkeakoulujen osallistumista koskevia sääntöjä sekä tutkimustulosten levittämistä ja hyödyntämistä koskevia sääntöjä. Ensimmäinen kohta ei kuitenkaan koske 1 artiklassa esitettyjä määritelmiä, 6 artiklan 2 kohdan b alakohdan toisessa alakohdassa tarkoitettuja koulutusapurahoja eikä 24 artiklassa mainittua maaluetteloa. 22 artikla Yksityiskohtaiset soveltamissäännöt 4, 8, 11 ja 14-20 artiklan yksityiskohtaiset soveltamissäännöt annetaan 23 artiklassa säädettyä menettelyä noudattaen. 23 artikla Yksityiskohtaisia soveltamissääntöjä koskeva menettely 1. Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä. Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa. 24 artikla Kolmansien maiden luettelon julkaiseminen Edellä 6 artiklan 2 kohdan a alakohdassa tarkoitettujen maiden luettelo julkaistaan Euroopan yhteisöjen virallisessa lehdessä. 25 artikla Kertomukset Vuosikertomus, jonka komissio esittää perustamissopimuksen 130 p artiklan mukaisesti Euroopan parlamentille ja neuvostolle, sisältää tietoja tämän päätöksen täytäntöönpanosta. 26 artikla Voimassaoloaika Tätä päätöstä sovelletaan täytäntöönpantaessa viidennen puiteohjelman suoraa ja epäsuoraa TTK-toimintaa. (1) EYVL L 107, 30.4.1996, s. 4.